Document ID: 32003R1303

Komission asetus (EY) N:o 1303/2003,
annettu 23 päivänä heinäkuuta 2003,
neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta annetun asetuksen (EY) N:o 896/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 2587/2001(2), ja erityisesti sen 20 artiklan,
sekä katsoo seuraavaa:
(1) Komission asetuksessa (EY) N:o 896/2001(3), sellaisena kuin se on viimeksi muutettuna asetuksella (EY) N:o 323/2003(4), säädetään yksityiskohtaiset säännöt asetuksen (ETY) N:o 404/93 18 artiklan 1 kohdassa säädettyjen tuontitariffikiintiöiden hallinnoinnille.
(2) Asetuksen (EY) N:o 896/2001 8 artiklan 1 kohdan mukaan ei-perinteisten toimijoiden vuotuista kiintiömäärää koskeva hakemus saa koskea enintään 12,5 prosenttia ei-perinteisille toimijoille vuosittain myönnettävästä kiintiön kokonaismäärästä. Hakemuksen mukana on seurattava todiste siitä, että on asetettu vakuus, jonka suuruus on 150 euroa haettua tonnia kohti.
(3) Yhteisön banaanintuontijärjestelmän soveltamisesta saadun kokemuksen mukaan haettu kokonaismäärä on huomattavasti suurempi kuin ei-perinteisille toimijoille voidaan myöntää, ja ei-perinteisten toimijoiden lukumäärä on jatkuvasti kasvanut. Tämän vuoksi kuhunkin ei-perinteisten toimijoiden vuotuista kiintiömäärää koskevaan hakemukseen sovelletaan korkeaa vähennyskerrointa. Nämä tekijät huomioon ottaen 12,5 prosentin enimmäismäärää olisi alennettava. Alennuksessa otetaan huomioon kiintiöiden A ja B sekä kiintiön C eri vähennyskertoimet ja ei-perinteisille toimijoille vuosittain myönnettävien määrien tuleva kehitys.
(4) Asetus (EY) N:o 896/2001 olisi muutettava vastaavasti.
(5) Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 896/2001 8 artiklan 1 kohdan toisen alakohdan a alakohdassa prosenttimäärä "12,5" prosenttimäärällä "5".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 2003.

Labels: 3
17